Inglis til bilimi kafedrası (QMU)

**Inglis til bilimi kafedrası** — Berdaq atındaǵı Qaraqalpaq mámleketlik universitetiniń Shеt tillеri fakultеti quramındaǵı kafedra.

## Bilimlendiriw baǵdarları
Búgingi kúnde kafedrada shet tiller fakulteti Inglis til bilimi kafedrasında shet tillerin úyretiw tereń jolǵa qoyılǵan. Kafedrada «Filologiya hám tillerdi oqıtıw» hám magistratura «Lingvistika» (inglis tili) bilimlendiriw baǵdarları boyınsha studentlerge bilim berilmekte. Bul bilimlendiriw baǵdarında ilim kandidatları, docentler G.Tlewmuratov, D.Xadjiyeva, Dj.Kurbanbaev, G.Djoldasova, R.Habipova, D.Djumametova, A.Musaev hám tájiriybeli aǵa oqıtıwshılar G.Eshimbetova, M.Kalabaeva, sonday-aq, kafedra oqıtıwshıları R.Elmuratov A.Toleubaeva, Z.Sagatova, G.Najimova 2024-jıl filologiya ilimleri boyınsha filosofiya doktorı (PhD) dárejesi ushın jazılǵan dissertaciya jumısların tabıslı qorǵawǵa eristi.

## Oqıw barısı
2019-jılı kafedranıń bir qatar professor-oqıtıwshıları Dj.Kurbanbaev, R.Elmuratov, Z.Xudaybergenovalar «El-yurt umidi» fondı stipendiyasın jeńip aldı hám Angliyanıń Noridj qalasında bir ay oqıp, óz tájriybelerin arttırıp keldi. Kafedrada shet tillerin oqıtıw tarawına tájiriybeli kadrlardı qamtıw hám taraw qánigeleriniń kompetentligin, tajriybesin arttırıw maqsetinde Manchester metropoliten universiteti menen birge islesiw shártnaması dúzildi. 

Kafedrada studentlerge shet tillerin úyretiw xalıqaralıq standartlarǵa sáykes CEFR sisteması tiykarında alıp barıladı.

Hárbir sabaq studentlerdiń sóylew, tıńlap tusiniw, oqıw, jazıw kónlikpelerin rawajlandırıwǵa baǵdarlanǵan zamanagóy texnologiyalar hám metodlar arqalı alıp barıladı. Sonday-aq qosımsha olardı hár tárepleme rawajlandırıwǵa járdem beriwshi arnawlı túrde dúzilgen klublar, atap aytqanda «English Speaking club», «Scientific club», «Reading Club» sıyaqlı bir qatar klublar jumıs alıp barmaqta.

Hár jılı kafedrada «Inglis tili hápteligi», hár aylıq ilimiy-metodikalıq seminar, ilimiy-teoriyalıq hám ilimiy-ámeliy seminarlar shólkemlestirilip, oqıtıwshılar hám studentler olarda belsene qatnasadı.

Atap aytqanda, 2020-jıl «Filologiya hám tillerdi oqıtıwdıń áhmiyetli máseleleri» atamasındaǵı xalıqaralıq ilimiy-ámeliy konferenciya ótkerildi. Sonday-aq, 2021-jıldıń may ayında kafedramız docenti, «Qaraqalpaqstan Respublikası xalıq bilimlendiriw aǵlası», filologiya ilimleri kandidatı G.Tleumuratovtıń 70 jıllıq yubileyine arnalǵan xalıqaralıq ilimiy-ámeliy konferenciya shólkemlestirildi. Sonday-aq, 18-aprel 2024-jıl «Lingvistika hám shet tillerdi oqıtıwdıń áhmiyetli máseleri: jetiskenlikler hám innovaciyalar» atamasında xalıqaralıq ilimiy-ámeliy konferenciya ótkerildi. Onda Malayziya, Rossiya hám Qazaqstannıń jetekshi universitetlerinen tájriybeli alımlar qatnastı.

Kafedra studentleri ekinshi shet tili retinde inglis, yapon, koreys hám qıtay tillerin úyreniw imkaniyatlarına iye.

Kafedra ilim, bilimlendiriw tarawı menen bir qatarda ruwxıy-aǵartıwshılıq jumıslarında belsene qatnasadı. Hár qıylı belgili sáneler, ádebiy kesheler joqarı shólkemleskenlik penen alıp barılıp, studentlerdiń óz qábiletlerin kórsetiwde imkaniyatlar jaratıladı.

## Ziyrek studentler
Kafedra professor-oqıtıwshıları hám studentleriniń ilim-bilim tarawında birge islesiwi nátiyjesinde studentler arasında inglis tili boyınsha respublikalıq pán olimpiadası jeńimpazları, Zulfiya atındaǵı mámleketlik sıylıq laureatları, Á.Nawayı, Berdaq atındaǵı stipendiyalar jeńimpazları jetilisip shıqpaqta. 2024-jılı 4-kurs «Filologiya hám tіllerdі oqıtıw: inglis tіlі» qánigeligi studentі Kokanova Nursulıw Zulfiya atındaǵı mámleketlik sıylıq jeńimpazı boldı.

## Derekler